ΓΡΑΠΤΗ ΕΡΩΤΗΣΗ P-2851/00

υποβολή: Mogens Camre (UEN) προς την Επιτροπή

(5 Σεπτεμβρίου 2000)

Θέμα: Ενίσχυση της Ευρωπαϊκής Ένωσης προς ΜΚΟ της Δανίας

1. Ποιοι είναι οι ΜΚΟ που ασχολούνται στη Δανία με ζητήματα καταπολέμησης του ρατσισμού και της ξενοφοβίας και λαβαίνουν ενισχύσεις από την Ευρωπαϊκή Ένωση;

2. Πόσο είναι το ποσό που δέχεται κάθε ένας από τους οργανισμούς αυτούς;

3. Τι είδους τεκμηρίωση διαθέτει η Επιτροπή σχετικά με το γεγονός ότι οι εισπραττόμενες ενισχύσεις χρησιμοποιούνται για τους προβλεπόμενους σκοπούς;

4. Τι είδους στοιχεία διαθέτει η Επιτροπή με τα οποία πιστοποιείται ότι οι οργανισμοί που εισπράττουν ενίσχυση διοικούνται δημοκρατικά ή ότι οιπεύθυνοί τους εκπροσωπούν πράγματι ομάδες νόμιμων συμφερόντων ικανές να επιτύχουν τους στόχους για τους οποίους παρέχονται οι ενισχύσεις;

Απάντηση της κας Διαμαντοπούλου εξ ονόματος της Επιτροπής

(4 Οκτωβρίου 2000)

Μέχρι το 1998, το κονδύλιο του προϋπολογισμού B3-4114 (Μέτρα για την καταπολέμηση του ρατσισμού, της ξενοφοβίας και του αντισημιτισμού) επέτρεπε τη χρηματοδότηση συγκεκριμένων ενεργειών κατά του ρατσισμού και της ξενοφοβίας. Το 1998, μία οργάνωση της Δανίας, η AOF -ένωση για την επιμόρφωση των εργαζομένων (Vejle) χρηματοδοτήθηκε (με 106 258 για ένα σχέδιο πολυπολιτισμικής εκπαίδευσης εργοδοτών και εργαζομένων Xenobus Europa bussen der Abner Dore).

Το 1999, το κονδύλιο του προϋπολογισμού B3-2006 (δοκιμαστικά σχέδια σχετικά με την πολυπολιτισμική ενσωμάτωση) επέτρεπε τη χρηματοδότηση δοκιμαστικών ενεργειών στον τομέα αυτόν, αλλά καμία οργάνωση της Δανίας δεν είχε επιλεγεί ως άμεσος δικαιούχος σύμφωνα με τις προσκλήσειςποβολής προτάσεων που δημοσιεύτηκαν από την Επιτροπή. Καθώς όμως αυτές οι προσκλήσειςποβολής προτάσεων απαιτούσαν διακρατικές εταιρικές σχέσεις, ορισμένοι από τους δικαιούχους συνεργάζονται με οργανώσεις της Δανίας.

Για το 2000, το κονδύλιο του προϋπολογισμού B5-803 προσφέρει στην Επιτροπή τη δυνατότητα να προετοιμαστεί για το νέο κοινοτικό πρόγραμμα σχετικά με την καταπολέμηση των διακρίσεων, το οποίο προτάθηκε από την Επιτροπή στις 25 Νοεμβρίου 1999(1) μέσα στο πλαίσιο ενός πακέτου προτάσεων πουποβλήθηκαν σύμφωνα με το άρθρο 13 της συνθήκης ΕΚ. Η Επιτροπή επιθυμεί να επιχορηγήσει πρωτοβουλίες οι οποίες θα συμβάλλουν στην ανάπτυξη πολιτικών και πρακτικών για την καταπολέμηση των διακρίσεων λόγω φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας και γενετήσιου προσανατολισμού. Η διαδικασία επιλογής των σχεδίων που θα χρηματοδοτηθούν το 2000, αφού προηγήθηκε πρόσκλησηποβολής προτάσεων, βρίσκεται τώρα στο στάδιο της ολοκλήρωσης.

Η Επιτροπή εξετάζει τις προτάσεις για χρηματοδότηση πουποβλήθηκαν μέσα στο πλαίσιο της πρόσκλησηςποβολής προτάσεων με βάση την πλήρη περιγραφή της πρωτοβουλίας και τα αιτιολογικά έγγραφα. Στα έγγραφα αυτά περιλαμβάνονται το καταστατικό των οργανώσεων με το οποίο δηλώνεται η νομική τουςπόσταση σύμφωνα με την εθνική νομοθεσία, τα αποδεικτικά στοιχεία της εμπειρίας τους στον τομέα αυτόν και της ικανότητάς τους να διαχειρίζονται κοινοτικά κεφάλαια. Όλα αυτά τα στοιχεία εξετάζονται πριν συμφωνήσει η Επιτροπή να επιχορηγήσει την προτεινόμενη ενέργεια.

Τα σχέδια που επιλέγονται για χρηματοδότηση πρέπει να αποστείλουν ενδιάμεσες εκθέσεις, τελική κατάσταση λογαριασμών και τελική έκθεση σχετικά με το αποτέλεσμα του σχεδίου. Τα έγγραφα αυτά ελέγχονται και αξιολογούνται πριν καταβληθεί η τελευταία δόση της επιχορήγησης. Έλεγχοι διενεργούνται τόσο τακτικά όσο και ad hoc ότανπάρξουν αμφιβολίες σχετικά με τη σωστή διαχείριση του συγκεκριμένου σχεδίου. Επιπλέον, η Επιτροπή έχειπογράψει σύμβαση με έναν εξωτερικό οργανισμό για την πραγματοποίηση της αξιολόγησης όσον αφορά τα σχέδια που χρηματοδοτήθηκαν το 1999.

(1) COM(1999)567 τελικό.